**I DALIS**

**2016–2020 METŲ BENDRAJAME PLANE, PATVIRTINTAME VISAGINO SAVIVALDYBĖS TARYBOS 2016 M. RUGPJŪČIO 10 D. SPRENDIMU NR. TS-152, NUMATYTŲ REZULTATŲ IR PRIEMONIŲ PASIEKTI RODIKLIAI IR KOKYBINIAI POKYČIAI**

**1 SKYRIUS**

**KIEKYBINIAI RODIKLIAI**

|  |  |  |
| --- | --- | --- |
| **Rodiklis** | **Reikšmė** | **Pasiekimo įvertinimas / Pastabos** |
| **2016 m.** | **2020 m. (siekiamybė)** | **2020 m. (faktas)** |  |
| 1. **SB LĖŠŲ NAUDOJIMO RACIONALUMO DIDINIMAS**
 |
| Mokyklos pastato užpildomumas (komplektų sk. / proc) | Mokyklų pastatai tiesioginėms funkcijoms vykdyti vidutiniškai užpildyti ne daugiau kaip 60 (56) proc. | Tiesiogiai ugdymui nereikalingos mokyklų patalpos/erdvės naudojamos kitoms reikmėms ir/arba nuomojamos veiklai, suderinamai su ugdymo įstaigos kaimynyste | Mokyklų pastatai tiesioginėms funkcijoms vykdyti vidutiniškai užpildyti 55 proc. | Mokyklų pastatų užpildomumas procentine išraiška nepagerėjo, tačiau iš bendro mokyklų pastatų ploto (35251,76 kv.m) kitiems tikslams mokyklos patalpas įveiklina taip: Draugystės progimnazija nuomoja sporto salę „Žiburio“ pagr. mokyklai; „Gerosios vilties“ progimnazija buvusios šaudyklos patalpas perdavė klubui „Treji vartai“ (jos naudojamos klubo sporto veiklai), vieną kabinetą (plotas 53,82 m²) nuomoja fizikos-matematikos papildomiems užsiėmimams; „Atgimimo“ gimnazija nuomoja patalpas vairavimo mokyklai, įrengė ginklų kambarį, nuomoja tiro patalpas; „Verdenės“ gimnazija patalpas įveiklina gimnazijos tiesioginėms funkcijoms vykdyti.**Pasiekimas vertintinas 50 proc.** |
| Bendras ir ugdymui skirtas plotas, tenkantis 1 mokiniui (m2) | 19,76 / 10,8 | 15 / 8 | 20,15 / 8,6 | Bendras plotas beveik nepasikeitė, o skirtas ugdymui sumažėjo.**Pasiekimas vertintinas 50 proc.** |
| Mokyklų pastatų grupė | Visi Visagino savivaldybės mokyklų pastatai priskiriami II grupei | 40 proc. mokyklų pastatų priskiriama I grupei, 60 proc. – II | Visi Visagino savivaldybės mokyklų pastatai priskiriami II grupei | Pastatams / jų daliai reikalingas paprastas remontas.**Pasiekimas vertintinas 0 proc.** |
| MA lėšos, skiriamos vienam mokiniui | MA išlaidos vienam mokiniui vidutiniškai 511 Eur, skirtumas tarp mokyklų iki 33 proc. sumos | MA išlaidos kiekvienos mokyklos vienam mokiniui sumažėjusios apie 10 proc., skirtumas tarp mokyklų ne didesnis nei 17 proc. | MA išlaidos vienam mokiniui vidutiniškai 775,6 Eur. MA išlaidos vienam mokiniui padidėjo vidutiniškai apie 45 proc., skirtumas tarp mokyklų –vidutiniškai 20,4 proc., tačiau labai skiriasi mažiausias ir didžiausias skirtumai (nuo 0,7 iki 46 proc.) | MA išlaidos vienam mokiniui padidėjo nuo 30 iki 60 proc. (vidutiniškai apie 45 proc.). Galimai išlaidos vienam mokiniui padidėjo dėl aplinkos išlaikymo kaštų didėjimo (aplinkos atnaujinimo ir pan.). Išliko tai, kad kaip 2016 m., taip ir 2020 m. daugiausiai lėšų 1 mokiniui iš MA skiriama „Atgimimo“ gimnazijai ir „Žiburio“ pagrindinei mokyklai.**Pasiekimas vertintinas 0 proc.** |
| 1 kito personalo (ne mokytojų) etatui vidutiniškai tenkančių mokinių skaičius  | 14 | 18 | ~16  | Rodiklis nepasiektas, bet pagerėjo. Skaičiuotas kitas personalo pareigybių skaičius (be mokytojų, valdymo ir švietimo pagalbos personalo), t.y. taip, kaip yra pagal galiojančius teisės aktus. Pažymėtina, kad šių darbuotojų etatų dydžiai priklauso nuo Visagino savivaldybės tarybos 2019 m. birželio 27 d. sprendimu Nr. TS-145 patvirtintų Visagino savivaldybės ikimokyklinio ir bendrojo ugdymo mokyklų darbuotojų pareigybių (etatų) skaičiaus nustatymo normatyvų.**Siūloma pasiekimą vertinti 50 proc.** |
| Mokinių ir mokytojų skaičiaus santykis savivaldybės mokyklose  | 9,9 / 1 | 11 / 1 | 10,65 (arba 10 et.) / 1  | Rodiklis nepasiektas, bet pagerėjo (įtakos turėjo naujų teisės aktų, reguliuojančių mokymo lėšų paskirstymą ir mokytojų darbo apmokėjimą, nuostatos).**Pasiekimas vertintinas 25 proc.** |
| Tuščių mokymosi vietų skaičius | 115 (pagal MK metodiką) | Tuščių mokymosi vietų skaičius sumažėjęs ne mažiau kaip 10 proc. | 86 (2017-2018 m.m. duomenimis), t.y. sumažėjo apie 25 proc. | Nuo 2018-09-01 taikoma nauja mokymo lėšų apskaičiavimo metodika).Todėl reikia vadovautis joje nustatytais klasių dydžių kriterijais. Pagal naują metodiką 2019-2020 m.m. vidutinio dydžio klasės (12-20 mokinių) sudarė 44 proc. nuo sąlyginių klasių skaičiaus (be lav. ir suaug.), didžiausio dydžio klasės (nuo 21 iki max.) – 56 proc (2018-2019 m.m. atitinkamai 51 proc. ir 49 proc.).Lyginant pastaruosius 2 m. m. vidutinio dydžio kl. dalis sumažėjo, o didžiausio – padidėjo.**Pasiekimas vertintinas 100 proc.** |
| **Bendras vertinimas** | **30 proc**. |
| 1. **INDIVIDUALIUS MOKINIŲ UGDYMOSI POREIKIUS TENKINANČIŲ PRIEMONIŲ VEIKSMINGUMO DIDINIMAS**
 |
| Neformaliajam švietimui skirtų valandų panaudojimas, proc. | Nevienoda dalimi mokyklose panaudojamos neformaliojo švietimo valandos, vidutiniškai 65 proc. | Kiekvienoje mokykloje neformaliojo švietimo valandos panaudojamos ne mažiau kaip 70 proc. | Kiekvienoje mokykloje neformaliojo švietimo valandos panaudojamos ne mažiau kaip *apie* 70 proc. | Vidutiniškai neformalijam ugdymui skiriama apie 86 proc. ugdymo plano valandų (nuo 69 iki 100 proc.).**Pasiekimas vertintinas 100 proc.** |
| Kompiuterizuotų darbo vietų, tenkančių 100 mokinių, skaitykloje skaičius | 1,7 | 3 | 1,9 | **Pasiekimas vertintinas 25 proc.**Pažymėtina, kad aprūpinimas kompiuteriais kasmet auga (ypač per pastaruosius 2 metus: palyginus su 2016-2017 m. m. mokyklų aprūpinimas kompiuteriais iš įvairių šaltinių išaugo 4-5 kartus) |
| Interaktyvių lentų skaičius, tenkantis 100 mokinių | 0,6 | 1 | 0,9 | **Pasiekimas vertintinas 100 proc.** |
| Daugialypės terpės projektorių skaičius, tenkantis 100 mokinių | 6,7 | 9 | 9,1 | **Pasiekimas vertintinas 100 proc.** |
| Mokyklos nelankančių mokinių skaičius | 4 | 0 | 0 | **Pasiekimas vertintinas 100 proc.** |
| Programą (tam tikros klasės kursą) kartojančių mokinių dalis | 0,3 proc *(tiksliau 0,32)* | Ne daugiau kaip 0,3 | 0,3 (*tiksliau 0,28*) | **Pasiekimas vertintinas 100 proc.** |
| Mokyklose skiriama pedagoginei, socialinei, psichologinei pagalbai ir bibliotekos veiklos organizavimui  | Vidutiniškai po 9,8 proc. | Mokyklose pedagoginei, socialinei, psichologinei pagalbai ir bibliotekos veiklos organizavimui yra skiriama MK lėšų pagal mokinių poreikius, tačiau ne mažiau nei nustatyta Metodikoje | Švietimo pagalbos specialistų pareigybių skaičius atitinka Švietimo, mokslo ir sporto ministro patvirtintas rekomendacijas ir normatyvus bei Visagino savivaldybės mokymo lėšų paskirstymo, naudojimo ir perskirstymo tvarkos aprašą. Lėšos skiriamos pagal aprašą. | Dėl spartaus spec. ugdymosi poreikių turinčių mokinių skaičiaus augimo švietimo pagalbai skiriamos papildomos lėšos iš savivaldybės biudžeto, siekiant patenkinti visus poreikius: 2020 m. iš reikalingų švietimo pagalbos specialistų išlaikymui 433009 Eur iš SB skirta 67669 Eur.**Pasiekimas vertintinas 100 proc.** |
| Lankančių NVŠ būrelius BU mokyklose (vidutiniškai) | Apie 62 proc. | Ne mažiau kaip 70 proc. | Apie 45  | „Žiburio“ pagrindinė mokykla į Mokinių registrą nebuvo įvedusi duomenų. Kita vertus labai didelė pasiūla mieste kitų NVŠ teikėjų.**Pasiekimas vertintinas 0 proc.** |
| Švietimo pažangos ataskaitų paskelbimas | 80 proc | 100 proc. | 100 proc. | **Pasiekimas vertintinas 100 proc.** |
| Įgijusių pagrindinį išsilavinimą mokinių dalis | 100 proc. | 100 proc. | 100 proc.  | **Pasiekimas vertintinas 100 proc.** |
| Įgijusių vidurinį išsilavinimą mokinių dalis | 96,1 proc. | 98 proc. | 100 proc.  | **Pasiekimas vertintinas 100 proc.** |
| Mokyklose dirbančių pedagogų iki 39 m. amž. | 2,6 proc | 7 proc. | 6,3 proc.  | Nepasiektas, bet pagerėjo.**Pasiekimas vertintinas 100 proc.** |
| Mokyklose dirbančių pedagogų nuo 60 m. amž. | 9,4 proc | 5 proc. | 23,0 proc. | **Pasiekimas vertintinas 0 proc.** |
| Mokytojų – dalyko specialistų ir turinčių pedagogo kvalifikaciją dalis | 99,5 proc. mokytojų – dalyko specialistai ir 98,4 proc. turi pedagogo kvalifikaciją  | 100 proc. mokytojų – dalyko specialistai ir turi pedagogo kvalifikaciją | 99,5 proc. mokytojų – dalyko specialistai ir 98 proc. turi pedagogo kvalifikaciją | Praktiškai nepakito.**Pasiekimas vertintinas 0 proc.** |
| Atestuotų vadovų dalis | Neatestuotas 1 mokyklos vadovas | Atestuota / atitiktis nustatyta 100 proc. mokyklų vadovų | - | Vadovų atestacija nebevykdoma nuo 2018 m. vasario 19 d. Vadovaujantis Valstybės ir savivaldybių įstaigų darbuotojų darbo apmokėjimoįstatymu ir Švietimo, mokslo ir sporto ministro patvirtintais Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatais atliekamas kasmetini vadovų veiklos vertinimas.**Siūlytina nevertinti** |
| **Bendras vertinimas** | **75 proc.** |

**II SKYRIUS**

**KOKYBINIAI RODIKLIAI**

|  |  |  |
| --- | --- | --- |
| **Numatomi pokyčiai / siekiamas rezultatas** | **Numatomų pokyčių terminas ir vykdytojai** | **Pasiekti rezultatai / įvykdyti pokyčiai** |
| 1. **SB LĖŠŲ NAUDOJIMO RACIONALUMO DIDINIMAS**
 |
| Įveiklinamos bendrojo ugdymo reikmėms nereikalingos mokyklų pastatų erdvės, nuomojamos pagal paskirtį nenaudojamos mokyklų patalpos/erdvės veikloms, kurios suderinamos su ugdymo įstaigos kaimynyste. Racionaliau naudojamos SB lėšos.ES fondų bei sutaupytomis SB lėšomis modernizuojamos bendrojo ugdymo mokyklų edukacinės erdvės, atnaujinama ir modernizuojama ugdymo aplinka, kuri yra patrauklesnė ugdymui(si) ir teikianti daugiau galimybių. | 2016–2020 m./ visos savivaldybės bendrojo ugdymo mokyklos | Dauguma mokyklų jų ugdymui procesui tiesiogiai nereikalingų patalpų dalį išnuomoja sporto klubams, fiziniams asmenims, kitoms ugdymo įstaigoms, kitos naudoja patalpas tiesioginėms funkcijoms vykdyti. Tačiau vertintina, kad nereikalingos mokyklų pastatų erdvės galėtų būti įveikliamos efektyviau. ES, SB ir kitomis lėšomis iš dalies modernizuotos bendrojo ugdymo mokyklų edukacinės erdvės, atnaujinta ugdymo aplinka.,,Žiburio“ pagrindinėje mokykloje, kur užpildomumas yra didžiausias iki 2016 m. nenaudojamos patalpos buvo pritaikytos ugdymo tikslams: atsirado paralelių klasių; siekiant mokyti informacinių komunikacinių technologijų pradmenų ir skaitmeninio raštingumo, įrengta s IKT klasė pradinių klasių mokiniams, kurioje, nevykstant IKT užsiėmimams, dirba švietimo pagalbos specialistai. Atnaujintos aktų ir sporto salės.„Atgimimo“ gimnazijoje ugdymo tikslams įveiklintos gimnazijos priestato patalpos. Įrengtos kūrybinės erdvės (2 dailės studijos), treniruoklių patalpa, „Jaunojo pasieniečio“ būrelio kabinetas. Nuomojamos patalpos vairavimo mokyklai, įrengtas ginklų kambarys. Nuomojamos tiro patalpos. Atnaujinta nformatikos kabinetų įranga, įsigyti stacionarūs kompiuteriai.Draugystės progimnazija nuomuoja salę „Žiburio“ pagrindinei mokyklai (ugdymo tikslams). Įsigyti stacionarūs kompiuteriai; įrengtas laboratorijos kabineto 1-4 kl.„Gerosios vilties“ progimnazija buvusios šaudyklos patalpas (plotas 213,93 m²) perdavė klubui „Treji vartai“ (jos naudojamos klubo sporto veiklai), vieną kabinetą (plotas 53,82 m²) nuomoja fizikos-matematikos papildomiems užsiėmimams. Baigti pastato renovavimo darbai, iš dalies suremontuotos patalpos. Įrengtos pradinių klasių mokinių rekreacijos erdvės.„Verdenės“ gimnazija patalpas įveiklina gimnazijos tiesioginėms funkcijoms vykdyti. Įrengta gamtamokslinė laboratorija, 2 lauko klasės, atnaujinti 3 kabinetai bei 3 specialistų kabinetai. **Pasiekimas vertintinas 75 proc.** |
| Centralizuojamos pagalbinių darbininkų (elektriko ir santechniko) pareigybės mažinant jų skaičių ir sudarant tokių darbuotojų mobilią brigadą, kuri aptarnaus visas biudžetines įstaigas pagal poreikį. Racionaliau naudojamos SB lėšos, profesionaliau ir mažesniais kaštais vykdomi pagalbiniai smulkaus remonto darbai. | Nuo 2017 m./ visos savivaldybės bendrojo ugdymo mokyklos | Per Plano vykdymo laikotarpį prieita prie bendros nuomonės, kad įrenginiai ir technika nepaisant, kad ji pagal galimybes atnaujinama, dažnai genda, o gedimo pasekmės, laukiant brigados atstovo atvykimo, gali pakenkti tiek ugdymo procesui, teik mokinių, mokytojų ir kt. darbuotojų saugumui ir sveikatai. Todėl centralizuotų paslagų teikimo idėjos atsisakyta. Siekiant racionalesnio SB lėšų naudojimo, Visagino savivaldybės tarybos 2019 m. birželio 27 d. sprendimu Nr. TS-145 patvirtinti Visagino savivaldybės ikimokyklinio ir bendrojo ugdymo mokyklų darbuotojų pareigybių (etatų) skaičiaus nustatymo normatyvai.**Siūlytina nevertinti** |
| Centralizuotai perkama šilumos ūkio priežiūros paslauga. Racionaliau naudojamos SB lėšos. | Nuo 2017 m./ visos savivaldybės bendrojo ugdymo mokyklos | Neįvykdyta, nes nebuvo tinkamų finansinių galimybių (projektų ir pan.)**Siūlytina nevertinti** |
| Diegiamos modernios atsinaujinančių energijos šaltinių pastatų šildymo sistemos (geoterminis, oras-oras, oras-vanduo ar kt.). Racionaliau naudojamos SB lėšos. | 2017–2020 m./ visos savivaldybės bendrojo ugdymo mokyklos | Neįvykdyta, nes nebuvo tinkamų finansinių galimybių (projektų ir pan.)**Siūlytina nevertinti** |
| **Bendras vertinimas** | **75 proc.** |
| 1. **INDIVIDUALIUS MOKINIŲ UGDYMOSI POREIKIUS TENKINANČIŲ PRIEMONIŲ VEIKSMINGUMO DIDINIMAS**
 |
| Didinamas individualius mokinių ugdymosi poreikius tenkinančių priemonių veiksmingumas, plačiau išnaudojami turimi žmoniškieji ir metodiniai ištekliai darbui su itin gabiais mokiniais. Organizuojamos savivaldybėje teminės itin gabių mokinių stovyklos su savivaldybėje geriausiais pasirinktų sričių pedagogais ir/ar kviestais specialistais | 2017–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | Visos mokyklos maksimaliai (pagal galimybes) naudoja neformaliojo švietimo ir konsultacijoms skirtas valandas gabių mokinių ugdymui, labai aktyviai dalyvauja projektinėse veiklose, kultūros paso veiklose. Tačiau teminių stovyklų gabiems vaikams nebuvo organizuota. Pagalbos tarnyba savo vaidmens neatliko. **Pasiekimas vertintinas 75 proc.** |
| Didinamas individualius mokinių ugdymosi poreikius tenkinančių priemonių veiksmingumas, plačiau išnaudojami turimi žmoniškieji ir metodiniai ištekliai darbui su itin gabiais mokiniais. Atnaujinama „Visagino mokinių akademijos“ veikla kaip sėkminga darbo su itin gabiais mokiniais forma. | 2017–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | Visos mokyklos šiam tikslui maksimaliai išnaudoja ugdymo plano galimybes (valandos neformaliajam švietimui, individualiems ugdymosi poreikiams tenkinti, moduliai, pasirenkamieji dalykai ir pan.), teikiamos konsultacijos, veikia gimnazistų akademijos gabiems mokiniams, aktyviai išnaudojamos projektinių veiklų galimybės.Tačiau Visagino mokinių akademijos veikla atnaujinta nebuvo.**Pasiekimas vertintinas 75 proc.** |
| Didinamas individualius mokinių ugdymosi poreikius tenkinančių priemonių veiksmingumas, ugdomas verslumas. Ugdomi mokinių verslumo įgūdžiai per projektinę veiklą, rengiant ir įgyvendinant jaunųjų verslininkų mokymo programas | 2018–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | Visos mokyklos verslumo įgūdžių ugdymui maksimaliai išnaudoja ugdymo plano galimybes (siūlomi ekonomikos ir verslumo, vadybos ir mažmeninės prekybos, taikomosios ekonomikos ir kt. dalykai ir moduliai, integruojamas finansinis raštingumas), teikiamos konsultacijos. Labai aktyviai dalyvaujama projektinėse veiklose (tiek šalies, tiek tarptautinio lygmens). Siekiant praktiškai išbandyti tam tikras profesijas, bendradarbiaujama su įvairiomis savivaldybės, valstybės institucijomis, socialiniais partneriais (tarp jų ir užsienio): organizuojami susitikimai, praktiniai užsiėmimai, verslo planų kūrimas, socialinio verslo stovyklos. Dalyvaujama ekonomikos ir verslo olimpiadose, modernių technologijų ir verslumo renginiuose.Tačiau Visagino švietimo pagalbos tarnyba nevykdė veiklos, susijusios su mokinių verslumo įgūdžių ugdymu*.***Pasiekimas vertintinas 75 proc.** |
| Didinamas individualius mokinių ugdymosi poreikius tenkinančių priemonių veiksmingumas, aktyviai dalyvauja tėvai sprendžiant vaikui svarbius klausimus. Diegiamos naujos tėvų švietimo ir įtraukimo į ugdymo klausimų sprendimą formos | 2017–2020 m./ visos savivaldybės bendrojo ugdymo, pagalbos tarnyba | Tėvų dalyvavimo mokyklos gyvenimo aktyvinimui ir švietimui mokyklos pasitelkia įvairius lektorius, pareigūnus, specialistus švietimo pagalbos veiksmingumo didinimo, patyčių prevencijos, tėvystės įgūdžių stiprinimo, santykių su vaiku tobulinimo stiprinimo ir kitais tėvams aktuliais klausimais: rengiami sustikimai, seminarai, mokymai ir pan. Teikiamos individualios konsultacijos (taip pat ir nuotoliniu būdu), organizuojamos tėvų dienos, trišaliai susitikimai individualių mokinių ugdymosi poreikių ir pasiekimų klausimais. Tėvai aktyviai įtraukiami į mokyklos gyvenimą (savivalda, įvairūs renginiai, pamokų vedimas, prevencinės programos, solidarumo bei šeimos ir mokyklos bendradarbiavimo stiprinimo renginiai) ir pan. Mokyklos tengiasi diegti netradicines formas. Aktyviai naudojamos el. dienyno galimybės.Visagino švietimo pagalbos tarnyba, siekdama šio tikslo, labai aktyviai vykdė savo funkcijas.Manytina, kad ne visų tėvų dalyvavimo aktyvumas sprendžiant vaikui svarbius klausimus yra pakankamas (ypač socialiai pažeidžiamų šeimų).**Pasiekimas vertintinas 90 proc.** |
| Didinamas individualius mokinių ugdymosi poreikius tenkinančių priemonių veiksmingumas, pedagogai geriau pasirengę dirbti su specialiųjų poreikių turinčiais ir nemotyvuotais vaikais. Kryptingai tobulinamos mokytojų kompetencijos dirbant su specialiųjų poreikių mokiniais bei mokiniais, turinčiais mokymosi sunkumų. | 2016–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | Mokytojų kompetencijos dirbant su specialiųjų poreikių mokiniais bei mokiniais, turinčiais mokymosi sunkumų visų mokyklų buvo tobulinamos labai aktyviai ir kryptingai (įvarių seminarų, mokymų, kvalifikacijos tobulinimo renginių pagalba). Mokytojai aktyviai dalyvauja įgyvendinant prevencines programas. Naudojamos ir netradicinės formos: pvz., audojant metodą „kolega - kolegai“, kuomet mokytojas su kolegomis dalinasi gerąja darbo patirtimi, kartu su kolega aptaria sėkmes , analizuoja nesėkmių priežastis, kartu ieško problemų sprendimo kelių. Mokytojai kolegoms vedė praktinius užsiėmimus, parengė metodinių priemonių. Į netinkamo elgesio prevenciją įtraukiami ir mokiniai: organizuojamos priemonės, skatinančios mokinių motyvaciją (konkursai su paskatinimais ir pan.). Mokyklų teigimu, visos priemonės sudarė sąlygas mokytojams susipažinti su naujovėmis ir atsakingai bei kūrybiškai jas taikyti kasdieniniame darbe, davė teigiamą poveikį (tai buvo pamatuojama atliekant kasmetinį mokyklos veiklos įsivertinimą).Visagino švietimo pagalbos tarnyba, siekdama šio tikslo, labai aktyviai vykdė savo funkcijas.Manytina, kad ne visų mokytojų kompetencijos atitinka numatytą rezultatą. **Pasiekimas vertintinas 90 proc.** |
| Didinamas individualius mokinių ugdymosi poreikius tenkinančių priemonių veiksmingumas, atnaujinama ir turtinama ugdymo aplinka, kuri yra patrauklesnė ugdymui(si) ir teikianti daugiau galimybių. Nuosekliai ir kryptingai atnaujinama bendrojo ugdymo mokyklų materialinė bazė/ugdymo priemonės. | 2016–2020 m./ visos savivaldybės bendrojo ugdymo mokyklos | Mokyklos aktyviai naudojasi suteikiamomis galimybėmis (įvairaus lygio projektų, fondų, biudžeto ir kt.) atnaujinti materialinę bazę/ugdymo priemones.,,Žiburio“ pagrindinėje mokykloje. Įrengta s IKT klasė pradinių klasių mokiniams. Atnaujintos aktų ir sporto salės. Įsigyta priemonių gamtos ir technologinių mokslų plėtrai, kompiuteriukų micro:bit ir elektronikos priedų įrangos komplektas, nemažai kitos kompiuterinės įrangos, išmaniųjų ugdymo priemonių.„Atgimimo“ gimnazijoje. Atnaujinta nformatikos kabinetų įranga, įsigyti stacionarūs kompiuteriai. Įsigyta nauja multimedijų įranga, daug komptiuterinės įrangos, spausdintuvai, projektoriai. Draugystės progimnazija. Įsigyti stacionarūs kompiuteriai; įrengtas laboratorijos kabineto 1-4 kl. Visi kabinetai aprūpinti multimedijų įranga.„Gerosios vilties“ progimnazija. Įrengtos pradinių klasių mokinių rekreacijos erdvės. Atnaujintos 5-8 klasių socialinių mokslų laboratorijos, informatikos kabinetas. Įsigyta labai daug kompiuterinių, interaktyviųjų, išmaniųjų ir skaitmeninio ugdymo priemonių ir įrenginių, interektyvių edukacinių žaidimų. Patys mokytojai dalyvavo kai kurių iš jų rengime. Įsigyta moderniausios org. technikos. Įrengtos naujos edukacinės / rekreacinės erdvės. Įsigyta nemažai naujų įrankių, baldų ir mokymo priemonių.„Verdenės“ gimnazija Įrengta gamtamokslinė laboratorija, 2 lauko klasės, atnaujinti 3 kabinetai bei 3 specialistų kabinetai. Gerai atnaujinta ir papildyta kompiuterinių ir skaitmeninių priemonių bazė. Įsigytos naujos mokymo priemonės, atnaujintos skaityklos patalpos. Atanujinti baldai ir org. technika.**Pasiekimas vertintinas 100 proc.** |
| Didinamas individualius mokinių ugdymosi poreikius tenkinančių priemonių veiksmingumas, teikiant kompleksinę pagalbą efektyviai pasitelkiami visi turimi savivaldybėje ištekliai. Užtikrinamas veiksmingos kompleksinės pagalbos mokiniui, mokytojui ir mokyklai teikimas pagal besikeičiančius poreikius. | 2016–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | Visoms mokykloms maksimaliai (pagal mokymo lėšų metodikos galimybes) skiriami švietimo pagalbos specialistų etatai. Per pastarąjį laikotarpį jų pareigybių dydžiai ženkliai padidėjo. Be to, švietimo pagalbos tarnybai skirti etatai centralizuotai aptarnauti ir tenkinti darželių poreikius. Vertintina, kad švietimo pagalbos mastas ir teikiamos pagalbos kokybė bei veiksmingumas ženkliai pagerėjo, siekiant aprėpti ir suteikti reikiamą pagalbą kuo didesniam vaikų skaičiui. Siekiens tikslo, vykdomi socializacijos projektai ir prevencinės programos. Didelių ir labai didelių spec. poreikių vaikai (besimokantys „Verdenės“ gimnazijoje) įtraukiami į tarptautinius projektus, kurių viena iš paskirčių didinti jų socialumą, integraciją ir gerinti gyvenimiškus bei savarankiškumo įgūdžius.Mokyklos kviečiasi aukščiausio profesionalumo specialistus mokyti pagalbos specialistus, mokytojus dirbti su specialiųjų ugdymosi poreikių vaikais, kurių skaičius didėja. Mokyklos praktikuoja mokytojų ir pagalbos specialistų susitikimus, siekiant gerinti pagalbos kiekvienam spec. preikių vaikui veiksmingumą.**Pasiekimas vertintinas 100 proc.** |
| Didinamas individualius mokinių ugdymosi poreikius tenkinančių priemonių veiksmingumas, visapusiškai panaudojami savivaldybės metodiniai ištekliai. Tobulinama metodinė veikla: diegiamos alternatyvios, veiksmingos, lanksčios metodikos/ darbo formos, skatinančios mokymosi motyvaciją ir/ar orientuotos į mokyklos nelankymo/pamokų praleidinėjimo prevenciją, atliepiančios individualius vaikų poreikius, polinkius ir gebėjimus. | 2016–2020 m./ visos savivaldybės bendrojo ugdymo mokyklos, pagalbos tarnyba | Atsižvelgiant į išorinio veiklos vertinimo rezultatus ir vadovaujantis principu „mokytojas mokytojui“ mokyklose parengti metodiniai patarimai šiuolaikinės pamokos vadybai tobulinti, individualios pasiekimų pažangos stebėjimo pamokoje rekomendacijos, geros pamokos samprata, aktyviai vykdomos mentorystės programos, įvairiausi projektai, įdiegta mokytojų bendradarbiavimo sistema ,,Kolega kolegai“, sėkmingai tobulinama tarpdalykinė integracija. Mokytojai sėkmingai įvaldė skaitmeninio turinio panaudojimą ugdymo procese, dirba interaktyviosiose platformose, dalinasi patirtimi.**Pasiekimas vertintinas 100 proc.** |
| **Bendras vertinimas**  | **90 proc.** |
| 1. **PEDAGOGŲ PRASTŲ LIETUVIŲ (VALSTYBINĖS) KALBOS ŽINIŲ BEI VARTOJIMO ĮGŪDŽIŲ TOBULINIMAS, SĄLYGŲ MOKINIAMS LIETUVIŲ KALBOS IR LITERATŪROS BE REZULTATAMS GERINTI PAIEŠKA**
 |
| Ankstyvajame ugdyme formuojamos geresnės sąlygos vaikams išmokti lietuvių kalbą, iš anksto rengtis sėkmingam BE. Siekiant užtikrinti, kad savivaldybės lopšeliuose-darželiuose ugdymą lietuvių kalba vykdytų pedagogai – lietuvių kalbos specialistai, įgyvendinamos būtinos, teisės aktų numatytos priemonės bei inicijuojami būtini nacionalinių ir/arba savivaldybės teisės aktų pakeitimai. | 2016–2020 m./ visos ikimokyklinio ir priešmokyklinio ugdymo mokyklos | Neįvykdyta: lietuvių kalbos specialistų, vedančių ugdymą lietuvių kalba, etatų neįsteigta. Buvo vadovaujamasi Švietimo įstatymo 30 straipsnio 2 dalies 1 punkto nuostatomis. Ugdymą lietuvių kalba mokytojai turi reikiamą valstybinės kalbos mokįjimo kateriją. Parengtas šio įstatymo punkto pakeitimo projektas „1) ikimokyklinio ugdymo ir priešmokyklinio ugdymo programose ne mažiau kaip po 5 valandas per savaitę skiriama ugdymui lietuvių kalba“ (nuo 2021 m. rugsėjo 1 d.).Tačiau reikalinga pažymėti, kad Visagino savivaldybė skyrė didelį dėmesį lietuvių kalbos ugdymui: dalyvauta respublikiniame projekte „Lyderių laikas 3“, kurio pagrindinė paskirtis – valstybinės kalbos kalbinių įgūdžių ugdymas. Dalyvaujant projekte buvo parengtas ir įgyvendinamas pokyčių planas, kurio siekiai buvo komunikavimo lietuvių kalba ir mokinių lietuvių kalbos ir literatūros pasiekimo rezultatų gerėjimas, Visagino mokiniams sąlygų dažniau komunikuoti lietuvių kalba sudarymas, šiuolaikiško, įtraukiančio ugdymo, , naujų ugdymo formų ir būdų diegimas ir pan.**Pasiekimas vertintinas 0 proc.** |
| Argumentuotai, paveikiai informuojamos šeimos apie mokinių lietuvių kalbos mokėjimo lygį, apie galimybes ir pasekmes, skatinama analizuoti ir laiku imtis būtinų priemonių. Aktyviai viešinama apibendrinta informacija apie BE, PUPP ir standartizuotų testų rezultatus. | 2016–2020 m./ visos bendrojo ugdymo mokyklos | Apibendrinta informacija apie BE, PUPP ir standartizuotų testų rezultatus viešinama mokyklų interento svetainėse. Rezultatai aptariami tikslinėse grupėse, klasėse aptariami klasių rezultatai, vaiko - individualiai kartu su mokytoju, vaiku bei jo tėvais (globėjais, rūpintojais). Apibendrinta informacija aptariama mokytojų tarybos posėdžiuose, pristatoma mokyklų bendruomenėms, akcentuojant sritis, kuriose žemi mokinių pasiekimai, atitinkamai priimami sprendimai dėl pasiekimų gerinimo. Gimnazijosekasmet gimnazijoje organizuojami startiniai ir finišiniai lietuvių kalbos darbai, analizuojami mokinių pasiekimai ir pristatomi tėvams, taip pat organizuojamas bandomasis lietuvių kalbos egzaminas, su kurio rezultatais taip pat supažindinami tėvai, numatomos tolesnės veiklos.Savivaldybės lygmeniu apibendrinti mokinių pasiekimų patikrinimo rezultatai kasmet aptariami su mokyklų vadovais, apibendrinta analizė ir rezultatai skelbiami savivaldybės interneto svetainėje.Visgi, atsižvelgiant į labai prastus 2020 m. lietuvių kalbos ir literatūros VBE rezultatus, konstatuotina, kad nepakankamai efektyviai imamasi priemonių siekiant nurodyto tikslo.**Pasiekimas vertintinas 50 proc.** |
| Gerėja pedagoginių darbuotojų valstybinės kalbos vartojimo įgūdžiai, stiprėja motyvacija. Organizuojami mokami netradiciniai lietuvių kalbos kursai pedagogams, įvairiomis formomis skatinamas praktinis valstybinės kalbos vartojimas darbo aplinkoje. | 2016–2020 m./ visos savivaldybės bendrojo ugdymo mokyklos, pagalbos tarnyba | Teigtina, kad mokytojų lietuvių kalbos vartojimo lygis pagerėjo. Šiam tikslui siekti mokyklos ėmėsi įvairiausių priemonių: ilgalaikės stažuotės, projektinė veikla, metodas „kolega kolegai“, **l**ietuvių kalbos integravimas į visus mokomuosius dalykus, lietuvių kalbos dienos, naudojimasis lietuviška mokomąja medžiaga ir ugdymo priemonėmis, dalyvavimas kvalifikacijos kėlimo renginiuose, konferencijose, projektuose, aktyvus dalyvavimas projekte ,,Lyderių laikas 3“, netradicinės pamokos, renginiai, lietuvių kalbos kompetencijų ugdymo ir vartojimo susitarimo paketai ir pan. Pagalbos tarnyba nuo 2016 m. spalio mėnesio rengia lankytojus valstybinės kalbos mokėjimo I, II, III kvalifikacinės kategorijų egzaminams, organizuoja bendravimo lietuvių kalba kursus.Savivaldybės lygmeniu per neformaliojo suaugusiųjų neformaliojo švietimo programą taip įvykdyta nemažai priemonių siekiant minėto tikslo.Visgi teigtina, kad pedagogų valstybinės kalbos mokėjimo ir vartojimo lygis nėra dar pakankamai geras.**Pasiekimas vertintinas 75 proc.** |
| Gerėja pedagoginių darbuotojų valstybinės kalbos vartojimo įgūdžiai, stiprėja motyvacija. Teisės aktų nustatyta tvarka kontroliuojamas valstybinės kalbos vartojimas atliekant tarnybines pareigas, prireikus – inicijuojamas atitikties turimai kvalifikacinei lietuvių kalbos mokėjimo kategorijai nustatymas. | 2016–2020 m./ visos savivaldybės bendrojo ugdymo mokyklos, savivaldybės Valstybinės kalbos kontrolės skyrius | Visi BUM mokytojai turi reikiamą valstybinės kalbos mokėjimo kategoriją. Geografiją ir istoriją mokantys mokytojai turi III valstybinės kalbos mokėjimo kategoriją ar yra baigę mokyklas lietuvių mokomąja kalba. Tačiau galimybės inicijuoti atitikties turimai kvalifikacinei valstybinės kalbos mokėjimo kategorijai nustatymą galiojantys teisės aktai nenumato (buvo parengtas teisės akto projektas, bet nepatvirtintas).Paskutinių patikrinimų bendrojo ugdymo mokyklose metu Valstybinės kalbos įstatymo pažeidimų dėl darbuotojų valstybinės kalbos nemokėjimo nenustatyta (visi darbuotojai išlaikę reikiamos pareigybei taikomos kategorijos egzaminą). **Pasiekimas vertintinas 50 proc.** |
| Veikia finansinis mechanizmas mokyklų, siekiančių tobulinti ugdymo kokybę, tobulinti pedagogų bendravimo valstybine kalba įgūdžius, siekiančių mažinti pedagoginių darbuotojų mokyklose amžiaus vidurkį, iniciatyvoms finansuoti. Parengta, kasmet finansuojama ir įgyvendinama programa mokyklų iniciatyvoms remti | Nuo 2017 m. / visos savivaldybės bendrojo ugdymo ir neformaliojo švietimo mokyklos, pagalbos tarnyba, savivaldybės administracija | Neįvykdyta, nes nebuvo tinkamų finansinių galimybių (neskirta lėšų biudžete)**Pasiekimas vertintinas 0 proc.** |
| Įgyvendinamos veiksmingos lietuvių kalbos mokėjimą ir vartojimą skatinančios priemonės, didėja pedagogų motyvacija mokytis ir vartoti valstybinę kalbą, galimybės tobulinti kompetencijas nejaučiant kalbos barjero. Mokyklos rusų ugdomąja kalba aktyviai bendradarbiauja su kitų šalies savivaldybių mokyklomis, keičiasi pedagogais, organizuoja stažuotes | Nuo 2016 m. / savivaldybės mokyklos rusų ugdomąja kalba | Per projektą ,,Lyderių laikas 3“ siekiama tobulinti mokinių ir mokytojų lietuvių kalbos komunikacines kompetencijas bendradarbiaujant su kitomis švietimo ir kultūros įstaigomis. Projekto veiklos integruojamos į ugdymo turinį. Dalis mokyklų organizuoja stažuotes, dalyvauja programoje ,,Renkuosi mokyti“. Išnaudojamos Kultūros paso siūlomos veiklos. Pastaraisiais metais išvykos vis labiau siejamos su lietuvių istorijos, kultūros pažinimu.Visgi teigtina, kad pedagogų valstybinės kalbos mokėjimo ir vartojimo lygis nėra dar pakankamai geras, o bendradarbiavimas su šalies kitomis mokyklomis – nėra pakankamai aktyvus ir veiksmingas.**Pasiekimas vertintinas 75 proc.** |
| **Bendras vertinimas**  | **40 proc.** |
| 1. **VEIKSMINGO MOKYKLŲ BENDRADARBIAVIMO IR DALINIMOSI ATSAKOMYBE FORMAVIMAS**
 |
| Išlieka esama bendrojo ugdymo mokyklų struktūra.Mokyklų tinklo lietuvių ugdomąja kalba veikia Visagino „Verdenės“ gimnazija, kurioje teikiamos pradinio, pagrindinio, akredituota vidurinio ugdymo programos bei individualizuotos pradinio, pagrindinio programos ir socialinių įgūdžių ugdymo programos, ir Visagino „Žiburio“ pagrindinė mokykla, kurioje teikiamos pradinio ir pagrindinio ugdymo programos. Mokyklų tinklo rusų ugdomąja kalba veikia Visagino „Atgimimo“ gimnazija, kurioje teikiamos pagrindinio ugdymo programos II dalis ir akredituota vidurinio ugdymo programa bei suaugusiųjų pagrindinio ir vidurinio ugdymo programos, Visagino „Gerosios vilties“ ir Visagino Draugystės progimnazijos, kuriose teikiamos pradinio ugdymo programa ir pagrindinio ugdymo programa | 2016–2020 m./ visos savivaldybės bendrojo ugdymo mokyklos | Mokyklų bendra pozicija dėl tinklo, kad jis yra optimalus, paliekant specialiąsias ir suaugusiųsjų klases, ten kur jos ir yra dabar. Tačiau skiriasi pozicija dėl 9-10 kl. lietuvių mokomąja kalba ateities: „Verdenės“ gimnazija mano, kad šios klasės neturi dubliuotis ir „Žiburio“ mokykla turi likti pradine, „Žiburio“ gi mokykla laikosi nuomonės, kad ji turi išlikti pragrindine ir nieko keisti nereikia.**Pasiekimas vertintinas 100 proc.** |
| Įstaigos veiksmingai bendradarbiauja, dalinasi atsakomybe, diegia naujoves. Sukurtas ir įgyvendinamas savivaldybėje veiksmingo formaliojo ir neformaliojo ugdymo visų tipų mokyklų ir pagalbos įstaigų bendradarbiavimo modelis | 2017–2020 m./ visos savivaldybės bendrojo ugdymo ir neformaliojo švietimo mokyklos, pagalbos tarnyba | BU mokyklos sėkmingai bendradarbiauja tarpusavyje, su pagalbos tarnyba pedagogų metodinės veiklos, jų kvalifikacijos tobulinimo, olimpiadų, konkursų organizavimo, švietimo pagalbos teikimo ir kt. srityse. Visos mokyklos taip pat labai tarmpriai bendradarbiavo su lopšeliais-darželiais, Č. Sasnausko menų mokykla ir Kūrybos namais (būsimų pradinukų adaptacija, pasikeitimas meninėmis programomis, edukacinės pamokos, bendri projektai, „Linksmosios pamokos“ netradicinėse erdvėse, mokinių savivaldos institucijų bendradarbiavimas, dalyvavimas renginiuose ir kt.).VŠPT darbuotojai dalyvauja švietimo įstaigų vaiko gerovės komisijų veiklose bei sprendžiant kitus klausimus (mokymas namuose ir pan.).VŠPT darbuotojai dalyvauja įvairiuose darbo grupėse, atlieka ir apibendrina tyrimus ir t.t.Teigtina, kad veiksmingo formaliojo ir neformaliojo ugdymo visų tipų mokyklų ir pagalbos įstaigų bendradarbiavimo modelis yra sukurtas ir įgyvendinamas per projektą LL3 planą.**Pasiekimas vertintinas 100 proc.** |
| Mokyklos veiksmingai bendradarbiauja, dalinasi atsakomybe, diegia naujoves siekdamos sėkmingo mokymosi. Skatinamas bendradarbiavimas tarp įvairių tipų mokyklų kuriant tarpdalykinius projektus, profesinio veiklinimo renginius | 2016–2020 m./ visos savivaldybės bendrojo ugdymo mokyklos | Visos mokyklos tarpusavyje ir su kitomiss Lietuvos įstaigomis labai tampriai bendradarbiauja, vykdydamos edukacines programas, bendrus gerosios darbo patirties pasidalinimo renginius, atviras integruotas pamokas, įgyvendindamos projektus, varžybas ir pan. Taip pat bendradarbiaujama su užsienio institucijomis dėl galimybės atlikti mokykloje pedagoginę praktiką.**Pasiekimas vertintinas 100 proc.** |
| Mokyklos veiksmingai bendradarbiauja, dalinasi atsakomybe, testų rezultatus naudoja kokybei tobulinti, diegia naujoves siekdamos sėkmingo mokymosi. Sistemingai dalyvaujama standartizuotų testų tyrime, visų tipų mokyklos drauge analizuoja gautus rezultatus ir priima sprendimus ugdymo kokybei tobulinti | Nuo 2016 m./ visos savivaldybės bendrojo ugdymo mokyklos | Visos mokyklos sistemingai dalyvauja NMPP (standartizuotų testų) tyrimuose, gautus rezultatus kartu analizuoja, numato kelius, kaip gerinti ugdymo kokybę ir ugdymo(si) rezultatus. Visose mokyklose analizuojami per mokinių pasiekimų patikrinimus išryškėję ugdymo(si) trūkumai ir numatomos priemonės, kaip tuos trūkumus šalinti, tai įtraukiama į metinius mokyklų veiklos planus, dalykų ilgalaikius planus.Siekdamos šio tikslo visos mokyklos tarpusavyje tampriai bendradarbiauja: integruotos pamokos, NMPP, BE, olimpiadų vertinimo bėndros komisijos. Konstatuotina, kad visos mokyklos, kiekviena atskirai ir bendradarbiauant tarpusavyje, siekia užtikrinti ugdymo tęstinumą ir kokybę mokiniui pereinant iš vienos mokyklos į kitą.**Pasiekimas vertintinas 100 proc.** |
| **Bendras vertinimas**  | **100 proc.** |

**II DALIS**

**IŠVADA**

**Planas įgyvendintas apie 70 proc. Dalis priemonių neįgyvendinta dėl force majeure arba nuo Plano vykdytojų nepriklausančių aplinkybių.**